Care sunt câteva dintre ordonanţele de urgenţă aprobate în şedinţa de Guvern de marţi seara:

OUG pentru organizarea alegerilor parlamentare anticipate, adoptată de Guvern

„Vorbim despre extinderea prevederilor care au fost benefice şi s-au dovedit a fi în avantajul cetăţenilor care au dorit să voteze la aleerile prezidenţiale, respectiv trei zile de vot în Diaspora şi posibilitatea de a vota la orice secţie de votare, pentru a încuraja participarea la vot a cetăţenilor români, au fost incluse. De asemenea, a fost dublat numărul parlamentarilor din Diaspora. Necesitatea adoptării e legată de faptul că în eventualitatea unei situaţii de organizare a alegerilor parlamentare înainte de termen există un vid legislativ care trebuia reglementat”, a declarat Ionel Dancă, şeful Cancelariei premierului. Citeşte continuarea...

OUG privind stocurile de urgenţă medicală şi măsurile pentru instituirea carantinei

„S-a aprobat constituirea stocurilor de urgenţă medicală pentru epidemii şi alte evenimente generatoare de victime multiple. Achiziţia stocurilor de urgenţă mediaclă se va realiza, sens în care Guvernul a desemnat Oficiul Naţional pentru Achiziţii Centralizate (ONAC) din subordinea Ministerului de Finanţe ca instituţie abilitată pentru realizarea procedurilor de atribuire în vederea încheierii de acorduri cadru", a declarat ministrul Afacerilor Interne, marţi, la finalul şedinţei de Guvern. Citeşte continuarea...

OUG pentru Programul Naţional de Introducere a Gazelor Naturale în locuinţe

„Programul naţional aprobat are o valoare de 500 milioane de euro. Vizează într-o primă etapă peste 200.000 de gospodării din România şi e un program aşteptat de cei care locuiesc în blocuri de locuinţe care se încălzesc pe lemne. E un program care porneşte cu o fază pilot, urmând să fie extins în funcţie de rata de succes în ceea ce priveşte implementarea", a mai spus Marcel Boloş. Citeşte continuarea...

OUG care descentralizează managementul Fondurilor Europene la nivel regional

„Asta înseamnă pentru beneficiar, pentru autorităţile locale că nu mai trebuie să bată drumurile de Bucureşti pentru arpobarea proiectelor sau contractelor de finanţare ci această aprobare se va putea începând cu perioada de programare 2021-2027 se va putea lua la nivelul regiunilor, la nivelul agenţiilor de dezvoltare regionale, unde urmează să funcţioneze aceste autorităţi de management", a declarat Marcel Boloş. Citeşte continuarea....

OUG pe operaţionalizarea completelor de judecată pentru achiziţii publice

„Aceste complete ar urma să se preocupe cu prioritate de cauzele aflate pe rolul instanţelor de judecată. S-a instituit o disciplină la nivelul celor care azi sunt responsabili de procedurile de achiziţie publică, exemplu, Agenţia Naţională de Achiziţii Publice unde dacă se întârzie avizul conform cerut pentru documentaţiile de atribuire depuse de beneficiari acţionează avizul tacit şi aprobarea documentaţiei va avea loc chiar dacă acest aviz nu a fost emis în termen de către Agenţia Naţională de Achiziţii Publice", a anunţat Ministrul Fondurilor Europene Marcel Boloş. Citeşte continuarea...

OUG prin care spitalele private pot accesa programe publice de sănătate

„Ordonanţa de Urgenţă dată de Guvernul Orban va salva vieţi. Astfel, pacienţii în stare critică vor beneficia mai repede de intervenţii în cel mai apropiat spital, fie de stat, fie privat. Va creşte, deci, numărul unităţilor sanitare care rezolvă cazurile de infarct miocardic sau de accident cerebral. Pacientul va beneficia de tratament şi nu va plăti nimic", a scris vicepremierul Raluca Turcan. Citeşte continuarea...

OUG care reglementează utilizarea trotinetelor electrice

Potrivit actului normativ, trotinetele electrice pot circula doar pe pistele speciale pentru biciclete, iar când aceasta lipseşte se poate circula pe numai pe sectoarele de drum unde viteza maximă admisă este de 50 km/h. Circulaţia pe trotuare este strict interzisă. Citeşte continuarea...

OUG prin care este reglementată şi, în acelaşi timp deblocată, decontarea navetei pentru elev

Ordonanţa iniţiată de Ministerul Educaţiei şi Cercetării reglementează decontarea navetei elevilor de nivel liceal care nu sunt şcolarizaţi în localitatea de domiciliu. Citeşte continuarea...

Ionel Dancă a precizat că şedinţa nu a fost una „efervescentă", cum s-a vehiculat în spaţiul public şi că a fost o şedinţă normală. Întrebat câte OUG-uri au fost adoptate în şedinţa de Guvern, şedul Cancelariei premierului a declarat că au fost adoptate "câte ordonanţe au fost necesare".